假癡不癲

「 假癡不癲 」 是兵法三十六計的第廿七計 。 原文爲 ： 「 寧僞作不知不爲 ， 不僞作假知妄爲 。 靜不露機 ， 雲雷屯也 。 」 按曰 ： 「 假作不知而實知 ， 假作不爲而實不可爲 ， 或將有所爲 。 司馬懿之假病昏以誅曹爽 ， 受巾幗假請命以老蜀兵 ， 所以成功 ； 姜維九伐中原 ， 明知不可爲而妄爲之 ， 則似癡矣 ， 所以破滅 。 兵書曰 ： 『 故善戰者之勝也 ， 無智名 ， 無勇功 。 』 當其機未發時 ， 靜屯似癡 ； 若假癲 ， 則不但露機 ， 則亂動而群疑 。 故假癡者勝 ， 假癲者敗 。 或日 ： 假癡可以對敵 ， 並可以用兵 。 宋代 ， 南俗尚鬼 。 狄青徵儂智高時 ， 大兵始出桂林之南 ， 因佯祝曰 ： 『 勝負無以爲據 。 』 乃取百錢自持 ， 與神約 ， 果大捷 ， 則投此錢盡錢面也 。 左右諫止 ， 儻不如意 ， 恐沮軍 ， 青不聽 。 萬衆方聳視 ， 已而揮手一擲 ， 百錢旨面 。 於是舉兵歡呼 ， 聲震林野 ， 青亦大喜 ； 顧左右 ， 取百丁 （ 釘 ） 來 ， 即隨錢疏密 ， 布地而帖丁 （ 釘 ） 之 ， 加以青紗籠 ， 手自封焉 。 曰 ： 『 俟凱旋 ， 當酬神取錢 。 』 其後平邕州還師 ， 如言取錢 ， 幕府士大夫共祝視 ， 乃兩面錢也 。 」 J假